Diari Oficial de la Generalitat Valenciana


Sumari del DOGV 6270, del 19-05-2010 (2010/5193)

RESOLUCIÓ de 26 d'abril de 2010, del director general de Personal de la Conselleria d'Educació, per la qual s'inclou en la llista d'aspirants seleccionats en les proves selectives convocades per l'Orde de 6 de maig de 2009 Raúl Peris González.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/5193


Data del document
:   26-04-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 26 d'abril de 2010, del director general de Personal de la Conselleria d'Educació, per la qual s'inclou en la llista d'aspirants seleccionats en les proves selectives convocades per l'Orde de 6 de maig de 2009 Raúl Peris González. [2010/5193]  
Per l'Orde de 6 de maig de 2009, de la Conselleria d'Educació (DOCV núm. 6014, de 15 de maig), es van convocar procediments selectius per a l'ingrés, accessos i adquisició de noves especialitats a cossos docents de professors d'Ensenyança Secundària, professors d'Escoles Oficials d'Idiomes i professors tècnics de Formació Professional, i amb data 24 de juliol de 2009 es van fer públiques les llistes d'aspirants que van superar el procés pel cos de professors Tècnics de Formació Professional en l'especialitat de Manteniment de Vehicles.  
Havent interposat Raúl Peris González recurs d'alçada contra la publicació de les dites llistes, este va ser resolt per esta Direcció General amb data 22 de març de 2010, estimant-lo en el sentit de modificar la baremació de mèrits dels quatre aspirants seleccionats per la dita especialitat pel procediment d'ingrés lliure, i atés que això suposa que el senyor Peris González resulte com a aspirant seleccionat, resolc:  
Primer  
Incloure en la llista d'aspirants que han superat les proves selectives convocades per l'Orde de 6 de maig de 2009, per a ingrés en el cos de professors Tècnics de Formació Professional en l'especialitat de Manteniment de Vehicles, pel procediment d'ingrés lliure, feta pública el 24 de juliol de 2009, Raúl Peris González, amb una puntuació global de 5,9069 punts.  
Segon  
L'aspirant seleccionat haurà de presentar en el termini d'un mes a comptar de l'endemà de la publicació d'esta resolució en el Diari Oficial de la Comunitat Valenciana, la documentació que s'establix en la base 10 de l'Orde de 6 de maig de 2009.  
Tercer  
Modificar la Resolució de 15 de setembre de 2009, del director general de Personal (DOCV núm. 6118, de 7 d'octubre), per la qual es nomena funcionaris en pràctiques del cos de professors Tècnics de Formació Professional els aspirants seleccionats en el dit procediment selectiu, en el sentit d'incloure en la mateixa Raúl Peris González. El dit nomenament quedarà condicionat al compliment per l'aspirant dels requisits exigits en la base 2 de la convocatòria, que es verificarà per mitjà de l'examen de la documentació presentada.  
Quart  
El nomenament com a funcionari en pràctiques de Raúl Peris González produirà efectes economicoadministratius des de l'1 de setembre de 2009. No obstant això, donada la impossibilitat que l'aspirant seleccionat puga completar el període mínim de servicis efectius com a funcionari en pràctiques pel cos i especialitat corresponent durant el present curs escolar, s'acorda la pròrroga de la realització de les pràctiques, incorporant-se a la dita fase en el següent curs.  
Quint  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació, de conformitat amb allò que s'ha previst en al Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 26 d'abril de 2010.- El director general de Personal: David Barelles Adsuara.